《依韵和益州司理刘大著喜与运使薛端公相见之什》
宋代·魏野

锦川风物似蓬丘，运使诗流压九流。五色云中题寺观，四时花里按军州。

棠郊野客空遥羡，兰省才郎称共游。纵使谪仙今复出，难陪倡和却应愁。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。